நாங்க இரண்டுபேரும், இரட்டையர் ஆனதும், இரண்டு விசயத்தை தெளிவா பேசிகிட்டோம். அதுல முதல் விசயம் 'பணம்'. எவ்வளவு பணம் கிடைத்தாலும் சரிபாதி. அப்பறம் 'ஈகோ'. இந்த இரண்டு விசயம் தொடர்பாக நம்மைச் சுற்றி நிறைய விசயம் நடக்கும். நம்மை சிலர் தூண்டிகூட விடலாம். எதையும் நீ காதில் வாங்கிக்காத, நானும் வாங்கிக்க மாட்டேன். உன்னையப் பற்றி என்னிடமும், என்னையப் பற்றி உன்னிடமும் பலபேர் பலவிதமா பேசுவாங்க. எதைப் பற்றியும் கண்டுக்காத. அந்த ஆளமட்டும் அடையாம் கண்டுக்கணும். அப்பத்தான், அவரிடம் நாம் இன்னும் கொஞ்சம் உசாரா இருக்க முடியும். என்று எங்களுக்குள் ஆரம்பத்திலேயே பேசிக்கொண்டோம். அதன்படி, விஜய் டி.வி.யில் நாங்க ஜெயிக்கத் தொடங்குகிறோம் என்ற நிலை வந்த பிறகு, எங்களை பிரிக்க பல வேலைகள் வெளியில் இருந்து நடந்தது. எதற்கும் நாங்கள் மசியவில்லை. 'போ.. போ.. நான் பார்த்த ஆயிரத்துல ஒருத்தன் நீ' அப்படினு இரண்டுபேருமே அந்தமாதிரி தருணங்கள ஈசியா கடந்து போயிட்டோம்."